《和勉斋侄二首 其二》
宋代·何梦桂

有鸟千年去不归，归来沧海劫尘飞。白杨北郭行人少，青草中尘战马肥。

喑噫阴阳成物累，浮游天地寄身微。老来尽弃人间事，犹占江头白鹭矶。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。